Diari Oficial de la Generalitat Valenciana


Sumari del DOGV 8491, del 21-02-2019 (2019/1599)

RESOLUCIÓ de 8 de febrer de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual s'accepta la donació realitzada per l'Associació d'Estudis Miguel Hernández d'Alacant (Comissió Cívica d'Alacant per a la Recuperació de la Memòria Històrica) de l'escultura creada per a recordar el poeta Miguel Hernández Gilabert, de l'escultora Agar Blasco Perujo, amb destinació als jardins de l'antiga presó d'Alacant, hui jutjats d'aquesta ciutat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8491

Data del DOGV
:   21-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1599


Data del document
:   08-02-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 8 de febrer de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual s'accepta la donació realitzada per l'Associació d'Estudis Miguel Hernández d'Alacant (Comissió Cívica d'Alacant per a la Recuperació de la Memòria Històrica) de l'escultura creada per a recordar el poeta Miguel Hernández Gilabert, de l'escultora Agar Blasco Perujo, amb destinació als jardins de l'antiga presó d'Alacant, hui jutjats d'aquesta ciutat. [2019/1599]  
  
Vista l'oferta de donació recollida en l'Acta de 6 de febrer de 2019, de l'associació esmentada més amunt, a la Conselleria de Justícia, Administració Pública, Reformes Democràtiques i Llibertats Públiques.  
Vista la notificació de data 7 de febrer de 2019, de Luis Pesquera Montalvo, tresorer de la dita associació, autoritzat per a realitzar aquesta donació per Acord de l'Assemblea extraordinària de l'Associació, de data 6 de febrer de 2019, per la qual constata que l'Associació que representa té els drets cedits per l'autora de l'obra oferida en donació a la conselleria competent en matèria de justícia.  
  
Vist que aquesta notificació, de data 7 de febrer de 2019, declara que aquesta obra està lliure de càrregues o altres gravàmens i declara que la seua autora ha valorat el bé en 20.000 euros.  
Vist l'informe de data 23 de gener de 2019, emés per la subdirectora general de l'Institut Valencià de Conservació, Restauració i Investigació (IVCR+I), en el qual estableix que en realitzar la inspecció tècnica de l'escultura s'ha comprovat que està en molt mal estat de conservació i que és necessari restaurar-la, per la qual cosa indica que el valor del bé serà el que valore l'artista, és a dir 20.000 euros, menys el valor del pressupost de restauració.  
Vist l'ofici de data 31 de gener de 2019, de la directora general de Justícia, en el qual es presenta el valor del pressupost de restauració de l'escultura en 8.798 euros, per la qual cosa el valor final de l'obra serà el resultant del valor indicat en el paràgraf anterior menys el preu de la seua restauració, és a dir 11.202 euros.  
Vist l'informe de data 6 de febrer de 2018, del tècnic inspector de patrimoni moble, Luis Pablo Martínez Sanmartín, i ratificat per Gemma María Contreras Zamorano, subdirectora de conservació, restauració i investigació del Servei Territorial de Cultura i Esport d'Alacant, que estableix que aquesta escultura d'Agar Blasco, A Miguel Hernández, poeta, no és beneficiària en si mateixa de cap de les figures de protecció establides per la Llei de patrimoni de la Comunitat Valenciana, ni figura com a part integrant protegida del Palau de Justícia d'Alacant, element catalogat amb grau de protecció tipològica pel Catàleg de proteccions en vigor de la ciutat d'Alacant (fitxa C584).  
  
Fent ús de les competències que m'atorga l'article 43.1 i 43.2 de la Llei 14/2003, de patrimoni de la Generalitat Valenciana, i de les atribucions conferides per mitjà de la Llei 5/1983, de 30 de desembre, del Consell, i atés el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, aprovat per Decret 87/2017, de 7 de juliol, del Consell, resolc:  
  
Primer  
Acceptar l'oferta de donació de l'escultura A Miguel Hernández, poeta, de l'autora Agar Blasco Perujo, que efectua Luis Pesquera Montalvo, representant per a aquesta actuació de l'Associació d'Estudis Miguel Hernández d'Alacant (Comissió Cívica per a la Recuperació de la Memòria Històrica) com a titular dels drets de cessió de l'obra.  
  
  
Segon  
Que l'obra donada passe a formar part del registre de béns mobles de la conselleria competent en matèria de justícia, mitjançant el seu registre en el sistema d'inventari general de la conselleria competent en matèria de justícia.  
De conformitat amb el que estableixen els articles 112 i 114 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera de Justícia, Administració Pública, Reformes Democràtiques i Llibertats Públiques, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 8 de febrer de 2019.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.